Fi stqarrija, l-Union Ħaddiema Magħqudin (UĦM) qalet li d-Direttur tar-Relazzjonijiet Industrijali u x-Xogħol ikkonferma li l-UĦM tgawdi l-maġġoranza tal-ħaddiema tal-Gvern fil-grad ta’ Paramedic Aide. It-Taqsima Servizzi tas-Saħħa tal-UĦM irringrazzjat lill-kumitat li jirrapreżenta lil dawn il-ħaddiema tal-ħidma tagħhom favur il-Paramedic Aides filwaqt li uriet sodisfazzjon li l-ħaddiema għażlu li jagħtu fiduċja lill-UĦM bil-għan li tissalvagwardjalhom u ttejbilhom il-kundizzjonijiet tax-xogħol tagħhom.